Document ID: /roh_data/filtered/fineweb-2-filterrobots_roh.jsonl.gz/52929

Ferm pertutgà dals donns è il pur da Sarn Johannes Lanicca: «Radund 5 hectaras da mes terren èn pertutgadas. Jau quint cun in donn da radund 30’000 francs», ha el ditg envers RTR. La summa stimada cumpiglia tut las lavurs che ston vegnir fatgas ed era il fain che sto vegnir cumprà.
Actualmain tractan ils purs ils prads contaminads cun ina sort bulieu, che duai sminuir la populaziun dals coss che maglian las ragischs. Ils coss naschan or dad ovs che vegnan mess dals baus dal matg en l’erva.
Cun quai ch’ils baus dal matg prefereschan temperaturas chaudas, n’èn els sur 1400 meters sur mar nagin problem. Ils prads contaminads sa chattan sin circa 1200 meters sur mar.
RR actualitad 07:00